पाएं अपने शहर की ताज़ा ख़बरें और फ्री ई-पेपरडाउनलोड करें
नगर परिषद के वार्ड संख्या-नौ के नया बस्ती जाने वाली मुख्य सड़क दो वर्ष में भी नहीं बन सकी। इसकी वजह से लोगों को आवाजाही करने में काफी परेशानी का सामना करना पड़ता है। इसको लेकर लोगों में नगर परिषद प्रशासन एवं संवेदक के खिलाफ आक्रोश है। लोगों ने बताया कि दो वर्ष से अधिक का समय हो गया है, जब इस सड़क निर्माण का कार्य प्रारंभ किया गया था। करीब पांच लाख रुपए की लागत से बनने वाली इस सड़क में पहले नाला का निर्माण कराया जा रहा था। लेकिन अधूरे नाले का निर्माण कर संवेदक अब तक गायब है। लोगों ने बताया कि बारिश के समय मंे काफी परेशानी का सामना करना पड़ेगा। दो वर्ष से रुके इस कार्य के लिए जिलाधिकारी और कार्यपालक पदाधिकारी को आवेदन देकर भी अवगत करा दिया गया है। इसके बावजूद भी इस ओर कोई सकारात्मक पहल नहीं हुई। इस अवसर पर जवाहर यादव, पप्पू कुमार फौजी, वरुण कुमार, कुलानंद यादव, संजीव मेहता, पप्पू व चंदन कुमार सहित अन्य भी थे। वहीं ईओ प्रवीण कुमार ने कहा मामला संज्ञान में आने के बाद स्थल निरीक्षण किया गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn